ส่วนที่ 1

ข้อมูลสรุป (Executive Summary)

บริษัท ท่าอากาศยานไทย จำกัด (มหาชน) (“ทอท.”) ได้จัดตั้งขึ้นโดยการแปลงสภาพจาก
การท่าอากาศยานแห่งประเทศไทย ซึ่งเป็นรัฐวิสาหกิจมาเป็นบริษัทมหาชนจำกัด
(Corporatisation) และได้รับการจัดตั้งในรูปของบริษัทมหาชนจำกัด เมื่อวันที่ 30 กันยายน
2545 มีทุนจดทะเบียนทั้งสิ้น จำนวน 14,285,700 บาท แบ่งเป็นหุ้นสามัญจำนวน
1,428,570,000.หุ้น มูลค่าที่ตราไว้
หุ้นละ 10 บาท โดยกระทรวงการคลังเป็นผู้ถือหุ้นร้อยละ 70 และนักลงทุนรายย่อยถือหุ้นร้อยละ 30
และมีสำนักงานจดทะเบียนซึ่งเป็นสำนักงานใหญ่ของ ทอท. ตั้งอยู่ที่ เลขที่ 333 หมู่ที่ 7
ถนนเชิดวุฒากาศ แขวงสีกัน เขตดอนเมือง กรุงเทพมหานคร 10210 ประเทศไทย โทรศัพท์ 66
(0)2535-1111

ทอท.เป็นผู้นำในการประกอบธุรกิจท่าอากาศยานของประเทศไทย ธุรกิจหลักของ ทอท.ประกอบด้วย
การจัดการ
การดำเนินงาน และการพัฒนาท่าอากาศยานที่มีการใช้บริการมากที่สุด 5 แห่งในประเทศไทย
ซึ่งให้บริการสำหรับเที่ยวบินในประเทศและระหว่างประเทศ อันได้แก่
ท่าอากาศยานกรุงเทพและท่าอากาศยานภูมิภาค 4 แห่ง ส่วนท่าอากาศยานสุวรรณภูมิ
เป็นท่าอากาศยานแห่งที่ 6 ซึ่งคาดว่าจะเสร็จสมบูรณ์และเปิดให้บริการในปี 2549
และจะใช้เป็นท่าอากาศยานระหว่างประเทศหลักของประเทศ
ท่าอากาศยานสุวรรณภูมิตั้งอยู่ห่างจากใจกลางเมืองกรุงเทพฯ เป็นระยะทาง 25 กิโลเมตร
ครอบคลุมพื้นที่ทั้งหมดประมาณ 32 ตารางกิโลเมตร
และมีความสามารถในการรองรับผู้โดยสารในเบื้องต้นได้ 45 ล้านคนต่อปี
สามารถรองรับการขนถ่ายสินค้าได้ 3 ล้านเมตริกตันต่อปี และรองรับเที่ยวบินได้ 76
เที่ยวบินต่อชั่วโมง งบประมาณการก่อสร้างท่าอากาศยานสุวรรณภูมิที่ตั้งไว้เป็นจำนวนประมาณ
121,392 ล้านบาท ทั้งนี้ไม่รวมถึงค่าใช้จ่ายในการก่อสร้างสิ่งอำนวยความสะดวกบางส่วน
ซึ่งผู้ประกอบการภายนอกจะเป็นผู้รับผิดชอบในการลงทุนและการก่อสร้าง

ในรอบปีบัญชี 2548
การขยายตัวของปริมาณการจราจรทางอากาศจากธุรกิจสายการบินราคาประหยัด (Low Cost
Carriers)ยังคงเจริญเติบโตต่อเนื่องจากปี 2547
โดยช่วงดังกล่าวมีสายการบินราคาประหยัดมาใช้บริการที่ท่าอากาศยานของ ทอท. รวมทั้งสิ้น 7
สายการบิน ซึ่งเป็นสายการบินของไทยจำนวน 3 ราย ได้แก่ One-Two-Go โดยโอเรียนท์ ไทย
แอร์ไลน์ Thai Air Asia โดยบริษัท ไทย แอร์เอเชีย จำกัด และ Nok Air
โดยบริษัทสกายเอเชียจำกัด และสายการบินต่างชาติอีก 4 ราย ได้แก่
Air Asia, ValuAir , Tiger Airways และ Jet Star Asia ทำให้ในรอบปีบัญชี 2548
มีปริมาณเที่ยวบินของสายการบินราคาประหยัดรวมทั้งสิ้น 58,882 เที่ยวบิน
โดยให้บริการผู้โดยสารเป็นจำนวนสูงถึง 7,011,252 คน เพิ่มขึ้นจากช่วงรอบบัญชี 2547 คิดเป็น
ร้อยละ 170.7และ 163.7 ตามลำดับ

ปริมาณการขึ้นลงของอากาศยาน ณ ท่าอากาศยานของ ทอท. ทุกแห่งรวมกัน เพิ่มขึ้นจากจำนวน
244,905 เที่ยงบิน
ในรอบปีบัญชี 2546เป็นจำนวน 295,444 เที่ยวบิน ในรอบบัญชี 2547 หรือเพิ่มขึ้นคิดเป็นร้อยละ
20.6 โดยประกอบด้วยจำนวนเที่ยวบินระหว่างประเทศ 108,745 เที่ยวบิน
และเที่ยวบินภายในประเทศ 114,699 เที่ยวบิน ซึ่งเพิ่มขึ้นคิดเป็นร้อยละ 17.9 และ
ร้อยละ 25.2 ตามลำดับ โดยในรอบปีบัญชี 2548 มีเที่ยวบินรวมทั้งสิ้น 330,346 เที่ยวบิน
เพิ่มขึ้นจากช่วงเดียวกันของปีก่อนหน้าคิดเป็นร้อยละ 11.8 ประกอบด้วยเที่ยวบินระหว่างประเทศ
193,688 เที่ยวบิน และเที่ยวบินในประเทศ 136,658 เที่ยวบิน ซึ่งเพิ่มขึ้นคิดเป็นร้อยละ 7.2
และร้อยละ 19.1 ตามลำดับ ทั้งนี้การเพิ่มขึ้นของปริมาณเที่ยวบินดังกล่าว
เป็นผลมาจากการเพิ่มเที่ยวบินของทั้งสายการบินที่ให้บริการเต็มรูปแบบ (Full Service
Carriers) และสายการบินราคาประหยัด (Low Cost Carriers)
รวมทั้งมีปริมาณการขนส่งสินค้า (ไม่รวมสินค้าผ่าน) จำนวน 1,166,802 ตัน
ซึ่งเพิ่มขึ้นคิดเป็นร้อยละ 7.5 โดยแบ่งเป็นการขนถ่ายสินค้าระหว่างประเทศจำนวน 1,058,023
ตัน และสินค้าภายในประเทศมีจำนวน 108,779 ตัน ซึ่งเพิ่มขึ้นคิดเป็นร้อยละ 7.6 และร้อยละ
7.2 ตามลำดับ ในขณะที่มีปริมาณขนส่งพัสดุไปรษณียภัณฑ์เข้า-ออกรวม 3,856 ตัน
ซึ่งเพิ่มขึ้นคิดเป็นร้อยละ 171.2 โดยแบ่งเป็นการขนส่งระหว่างประเทศจำนวน 9,103 ตัน
และภายในประเทศจำนวน 753 ตัน

ตารางต่อไปนี้แสดงสัดส่วนการถือหุ้นของ ทอท. ในบริษัทย่อย บริษัทร่วม และบริษัทในเครืออื่น ๆ ณ
วันที่ 30 กันยายน2547

โครงสร้างรายได้

โครงสร้างรายได้จากการดำเนินงานของ ทอท.
และบริษัทย่อยประกอบด้วยรายได้จากกิจการการบิน (Aeronautical Revenues)
และรายได้ที่ไม่เกี่ยวกับกิจการการบิน (Non-Aeronautical Revenues) โดยในรอบปีบัญชีสิ้นสุด
ณ วันที่ 30 กันยายน 2548
รายได้จากกิจการการบินและรายได้ที่ไม่เกี่ยวกับกิจการการบินคิดเป็นสัดส่วนประมาณร้อยละ 62.2
และร้อยละ 37.8 ของรายได้จากการดำเนินงานของ ทอท. ทั้งนี้ รายได้ของ ทอท.
และบริษัทย่อยที่ปรากฏในงบการเงินรวมสำหรับรอบปีบัญชี 2546 ถึงรอบปีบัญชี 2548
มีรายละเอียดดังต่อไปนี้

[TABLE]